
Text rozhodnutia
Súd: Krajský súd Trnava Spisová značka: 38Sp/5/2010 Identifikačné číslo súdneho spisu: 2010200237 Dátum vydania rozhodnutia: 12. 08. 2011 Meno a priezvisko sudcu, VSÚ: JUDr. Katarína Benczová ECLI: ECLI:SK:KSTT:2011:2010200237.2 Uznesenie Krajský súd v Trnave v právnej veci navrhovateľky: O.. I. H., rod. T., bytom D.. J. XX, XXX XX Q., proti odporcovi: Obvodný pozemkový úrad v Trnave, Vajanského 2, 917 01 Trnava, o preskúmanie rozhodnutia správneho orgánu takto r o z h o d o l : Súd konanie z a s t a v u j e. Žiaden z účastníkov nemá právo na náhradu trov konania. o d ô v o d n e n i e : Navrhovateľka sa podaním návrhu zo dňa 12.10. 2009 domáhala, aby súd preskúmal rozhodnutie Obvodného pozemkového úradu v Trnave. Listom zo dňa 23.06.2011 navrhovateľka oznámila tunajšiemu súdu, že netrvá na svojom návrhu zo dňa 12.10. 2009 a návrh na preskúmanie uvedeného rozhodnutia berie späť. Krajský súd v Trnave príslušný na konanie vo veci, prejednal vec bez nariadenia pojednávania (podľa § 244 ods. 1, 2 O.s.p. a § 250l O.s.p.) a usúdil, že sú splnené podmienky na zastavenie konania o preskúmaní napadnutého rozhodnutia odporcu v dôsledku späťvzatia návrhu na jeho preskúmanie. Podľa § 250h O.s.p. až do rozhodnutia súdu môže žalobca (navrhovateľ) rozsah napadnutia správneho rozhodnutia obmedziť; rozšíriť ho môže len v lehote podľa § 250b O.s.p.. Až do rozhodnutia súdu môže žalobca (navrhovateľ) vziať žalobu späť. Ak žalovanému medzitým vzniknú trovy konania, rozhodne súd o ich náhrade. Podľa § 250d ods. 3 O.s.p. súd uznesením konanie zastaví, ak sa žaloba podala oneskorene, ak ju podala neoprávnená osoba, ak smeruje proti rozhodnutiu, ktoré nemôže byť predmetom preskúmania súdom, ak žalobca neodstránil vady žaloby, ktorých odstránenie súd nariadil a ktoré bránia vecnému vybaveniu žaloby, alebo ak žalobca nie je zastúpený podľa § 250a alebo ak žaloba bola vzatá späť (§250h ods.2). Odvolanie proti uzneseniu je prípustné. Vzhľadom na prejav vôle navrhovateľky spočívajúci v späťvzatí návrhu pred pojednávaním vo veci, súd postupoval podľa § 250d ods. 3 v spojení s § 250h ods. 2 O. s. p. a konanie zastavil. O náhrade trov konania súd rozhodol podľa § 250l ods. 1, 2 O. s. p. v spojení s § 146 ods. 1 písm. c) O. s. p., podľa ktorého žiaden z účastníkov nemá právo na náhradu trov konania podľa jeho výsledku ak konanie bolo zastavené. Súd preto rozhodol o náhrade trov konania tak, že žiaden z účastníkov nemá právo na náhradu trov konania. Poučenie: Proti tomuto uzneseniu je možné podať odvolanie do 15 dní odo dňa jeho doručenia na Najvyšší súd SR, písomne, dvojmo, cestou tunajšieho súdu. Z odvolania musí byť zjavné, ktorému súdu je určené, kto ho robí, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny, čoho sa odvolateľ domáha, musí byť podpísané a datované.

